
OPĆINA CERNA
Javni natječaj 

za financiranje programa i projekata koje provode udruge iz područja sporta i udruga građana na području Općine Cerna u 2024. godini
Upute za prijavitelje


Datum objave Javnog poziva: 06.12.2023. godine
Rok za dostavu prijava: 06.01.2024. godine 

1. JAVNI POZIV ZA PRIJAVU PROJEKATA UDRUGA IZ PODRUČJA SPORTA I UDRUGA GRAĐANA NA PODRUČJU OPĆINE CERNA ZA 2024. GODINU
1.1. CILJEVI JAVNOG POZIVA I PRIORITETI ZA DODJELU SREDSTAVA 
Opći cilj ovog Poziva na dostavu projektnih prijedloga je povećati učinkovitost i sposobnost organizacija civilnog društva (skraćeni naziv: OCD) za preuzimanje veće uloge i odgovornosti kojima se zadovoljavaju potrebe korisnika i potrebe Općine Cerna kao zajednice u cjelini.

Specifični cilj ovog Poziva na dostavu projektnih prijedloga je unaprijediti sposobnosti OCD-a za pružanje društvenih usluga korisnicima, te potaknuti udruge na unaprjeđenje kvalitete života mještana i promicanje položaja i ugleda Općine Cerna.

1.2. PLANIRANI IZNOSI I UKUPNA VRIJEDNOST JAVNOG POZIVA


1) Za financiranje projekata u okviru ovog Javnog poziva raspoloživ je iznos od 135.000,00 EUR eura od čega:

a) u području sporta 124.000,00 eura

b) u području udruga građana 11.000,00 eura.

Najmanji iznos financijskih sredstava koji se može prijaviti i ugovoriti po pojedinom programu i projektu iz područja sporta je 700,00 eura, a najveći iznos je 60.000,00 eura.

Najmanji iznos financijskih sredstava koji se može prijaviti i ugovoriti po pojedinom programu i projektu iz područja udruga građana je 700,00 eura, a najveći iznos je 2.000,00 eura.

2) Način plaćanja: 
A) Projekti/programi za koje su odobrena financijska sredstva sukladno ovom natječaju u iznosu do 2.000,00 eura, jednokratno će se isplatit odobreni iznos nakon sklopljenog ugovora s Korisnikom, na temelju zahtjeva Korisnika, a u skladu s financijskim mogućnostima Općine Cerna.

B) Projekti/programi za koje su odobrena financijska sredstva sukladno ovom natječaju u iznosu do 15.000,00 eura, odobreni iznos nakon sklopljenog ugovora s Korisnikom isplaćivat će se na temelju zahtjeva Korisnika koji može biti do maksimalno 3.000,00 eura po jednom zahtjevu, a u skladu s financijskim mogućnostima Općine Cerna. 

C) Projekti/programi za koje su odobrena financijska sredstva sukladno ovom natječaju u iznosu do 60.000,00 eura, odobreni iznos nakon sklopljenog ugovora s Korisnikom isplaćivat će se na temelju zahtjeva Korisnika koji može biti do maksimalno 7.000,00 eura po jednom zahtjevu (između zahtjeva mora biti minimalno 30 dana), a su skladu s financijskim mogućnostima Općine Cerna. 

2.2. Općina Cerna kao davatelj sredstava ima pravo umanjiti isplatu sredstava, koja korisniku pripadaju temeljem sklopljenog Ugovora o dodjeli sredstava, u slučaju ako predstavničko tijelo Općine Cerna utvrdi umanjenje sredstava udrugama izmjenama i dopunama Proračuna Općine Cerna za tekuću godinu, iz razloga smanjenja prihoda.

(4) Projekti se mogu financirati u 100% iznosu ukupnih prihvatljivih troškova projekta, pri čemu potencijalni prijavitelji i partneri nisu dužni osigurati sufinanciranje iz vlastitih sredstva. 

U slučaju da se predmetni projekt/program ne financira u 100% iznosu iz proračuna Općine Cerna, udruga je dužna osigurati preostali iznos do punog iznosa projekta/programa

2. FORMALNI UVJETI JAVNOG POZIVA
2.1.
Prihvatljivi prijavitelji: tko može podnijeti prijavu?

2.1.1. Pravna osoba s područja Općine Cerna upisana u Registar neprofitnih organizacija pri Ministarstvu financija (podaci dostupni Općini putem uvida u Registar neprofitnih organizacija),
2.1.2. Pravna osoba s područja Općine Cerna koja je upisana u Registar udruga (podaci dostupni Općini putem uvida u Registar udruga),
2.1.3. Pravna osoba s područja Općine Cerna koja je programski usmjerena na rad u djelatnosti od interesa za Općinu Cerna što je razvidno iz ciljeva i popisa djelatnosti u statutu udruge dostupnom putem uvida u Registar udruga,
2.1.4. Pravna osoba s područja Općine Cerna koja vodi transparentno financijsko poslovanje u 
skladu s propisima o računovodstvu neprofitnih organizacija i koja je u roku predala sva potrebna izvješća (podaci dostupni Općini putem uvida u Registar neprofitnih organizacija za obveznike dvojnog knjigovodstva.
2.1.5. Pravna osoba s područja Općine Cerna koja nema dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i Proračunu Općine Cerna što se dokazuje Potvrdom o nepostojanju duga, koja se prilaže najkasnije prije zaključenja ugovora,

2.1.6. Pravna osoba s područja Općine Cerna koja ima zadovoljavajuće organizacijske kapacitete i ljudske resurse za provedbu programa ili projekta.
2.1.7. Pravna osoba s područja Općine Cerna u kojoj se protiv osobe ovlaštene za zastupanje i voditelja projekta ne vodi kazneni postupak, što se dokazuje uvjerenjem nadležnog suda, ne starijem od šest mjeseci, a koje se dostavlja najkasnije prije zaključenja ugovora. 
2.2.  Pravo prijave na Poziv nemaju:

1. ogranci, podružnice i slični ustrojbeni oblici udruga koji nisu registrirani sukladno Zakonu o udrugama kao pravne osobe,

2. udruge koje nisu upisane u Registar neprofitnih organizacija, 

3. udruge koje su nenamjenski trošile prethodno dodijeljena sredstva iz javnih izvora (nemaju pravo prijave sljedeće dvije godine, računajući od godine u kojoj su provodile projekt), 

4. udruge koje su u stečaju, 

5. udruge koje nisu ispunile obveze vezane uz plaćanje doprinosa, poreza ili drugih davanja prema državnom proračunu i Proračunu Općine Cerna i  

6. udruge čiji je jedan od osnivača politička stranka. 
2.3. Prijavitelj može prijaviti i ugovoriti najviše jedan projektu okviru ovog Poziva. Ista udruga može biti partner drugoj udruzi na projektu unutar ovog Poziva.
2.4
Prihvatljivi partneri na projektu
2.4.1. Partneri moraju zadovoljiti sve potrebne uvjete prihvatljivosti koji vrijede za prijavitelja, a  navedeni su pod točkom 2.1. Poziva.

2.4.2. Prijavitelj i partner uređuju svoj odnos obostranim potpisivanjem partnerske izjave ili sporazuma, koji se popunjeni s potpisom i pečatom odgovorne osobe prilažu uz projekt.

2.4.3. Prijavitelj je odgovoran za provedbu projekta, namjensko trošenje sredstava i redovito izvještavanje.
2.5
Prihvatljive aktivnosti koje će se financirati putem Poziva
2.5.1. Planirano trajanje projekta je do 12 mjeseci.

2.5.2. Mjesto provedbe je Općina Cerna, a pojedine aktivnosti moguće je provoditi u Republici Hrvatskoj i izvan područja Republike Hrvatske.

2.5.3. Prihvatljive projektne aktivnosti su sve one usmjerene ka:
· unaprjeđenju kvalitete života osoba s invaliditetom, 

· promicanju zdravog načina života i zaštite  zdravlja,

· promicanju sporta i rekreacije,

· radu s djecom i mladima, 

· skrbi o starijim osobama,

· promicanju i zaštite ljudskih prava i sloboda,

· programi koji se bave sa sudionicima ratova, poraća i civilnim invalidima rata,

· zaštiti potrošača,

· zaštiti okoliša i prirode,

· zaštiti i uzgoja životinja,

· očuvanju tradicije i običaja baština i razvija svijesti o kulturno- etnografskom blagu ovoga kraja,

· radu stručnih udruga, 

· radu s hrvatskim braniteljima iz Domovinskog rata i članovima njihovih obitelji,
· obilježavanje značajnih datuma i važnih obljetnica, organiziranje susreta, natjecanja, priredbi, drugih manifestacija i slično.
Popis projektnih aktivnosti nije konačan, već samo ilustrativan te će se odgovarajuće aktivnosti koje doprinose ostvarenju općih i specifičnih ciljeva javnog poziva, a koje nisu spomenute gore, također uzeti u obzir za financiranje.

Pri provedbi projektnih aktivnosti prijavitelj mora osigurati poštovanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama u zajednici.
2.6
Prihvatljivi troškovi koji će se financirati ovim Pozivom

Sredstvima ovog Poziva mogu se financirati samo stvarni i prihvatljivi troškovi, nastali provođenjem projekta koji su započeli nakon 01. siječnja 2024. godine, te nastali do zadnjeg dana provedbe projekta.  Prilikom procjene projekata, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

2.6.1. Prihvatljivim troškovima za financiranje ovim Pozivom podrazumijevaju se troškovi koji su neposredno vezani uz provedbu pojedinih aktivnosti unutar predloženog projekta, kao što su: 

· troškovi zaposlenika angažiranih na projektu,

· troškovi tiskanja, medijskog oglašavanja i promidžbe, uz obvezu poštovanja uvjeta vidljivosti i navođenja Općine Cerna kao pokrovitelja,

· troškovi prijevoza na smotre i natjecanja,

· troškovi smještaja,

· troškovi izrade, kupnje ili iznajmljivanja opreme i materijala (novih ili rabljenih)  namijenjenih  isključivo za projekt, te troškovi usluga,

· troškovi potrošne robe,

· troškovi reprezentacije, 
· organizacija obrazovnih aktivnosti,

· materijal za aktivnosti,

· troškovi koji proistječu iz zahtjeva ugovora uključujući, troškove financijskih usluga (informiranje, vrednovanje konkretno povezano s projektom, revizija, umnožavanje, osiguranje…) i

· ostali troškovi koji su izravno vezani za provedbu aktivnosti projekta.

2.6.2. Osim izravnih, Korisniku sredstava se može odobriti i pokrivanje dijela neizravnih troškova kao što su: energija, voda, uredski materijal, sitan inventar, telefon, pošta i drugi indirektni troškovi koji nisu povezani s provedbom projekta, u maksimalnom iznosu do 25% ukupnog odobrenog iznosa financiranja iz Proračuna Općine.

2.6.3. Neprihvatljivim troškovima projekta ili programa smatraju se:

· dugovi i stavke za pokrivanje gubitaka ili dugova,

· dospjele kamate,

· stavke koje se već financiraju iz javnih izvora,

· kupovina zemljišta ili građevina, osim kada je to nužno za izravno provođenje projekta, kada se vlasništvo mora prenijeti na udrugu i/ili partnere najkasnije po završetku projekta,

· gubitci na tečajnim razlikama,

· zajmovi trećim stranama,

· drugi troškovi koji nisu u neposrednoj povezanosti sa sadržajem i ciljevima projekta.

3. KAKO SE PRIJAVITI?
3.1. Da bi se prijava smatrala potpunom mora sadržavati sljedeće obrasce i obvezne priloge: 
1. Opisni obrazac za programe i projekte – B1
2. Obrazac Proračuna za programe i projekte - B2
3.2. Uz gore navedene obrasce, prijavitelji su obvezni dostaviti i sljedeću dokumentaciju:

1. obrazac izjave/sporazuma o partnerstvu (ako udruga ima partnera ili partnere) – B4.

3.3. Nakon odobrenja financijskih sredstava, a prije potpisivanja Ugovora o financiranju, prijavitelj je dužan dostaviti i sljedeću dodatnu dokumentaciju (ukoliko ju ne dostavi prilikom prijave na javni poziv):

1. Potvrdu Porezne uprave o nepostojanju duga s osnove plaćanja doprinosa za mirovinsko i zdravstveno osiguranje i plaćanja poreza te drugih davanja prema državnom proračunu i proračunu Općine Cerna, ne stariju od 30 dana od dana objave Javnog poziva (preslika), 

2. Uvjerenje nadležnog suda, ne starije od 6 mjeseci od dana objave Javnog poziva, da se protiv osobe ovlaštene za zastupanje udruge (koja je potpisala obrasce za prijavu i koja je ovlaštena potpisati Ugovor o financiranju) ne vodi kazneni postupak u skladu s odredbama Uredbe (preslika),

3. Izjavu o nepostojanju dvostrukog financiranja – B3.
Napomene:
Potvrdu suda o nekažnjavanju izdaje Općinski sud koji je nadležan za područje na kojem osoba ovlaštena za zastupanje udruge ima prebivalište.
Potvrdu o nepostojanju duga prema Općini Cerna nije potrebno dostavljati jer će stanje duga utvrditi Jedinstveni upravni odjel Općine Cerna.

3.4.
Sadržaj Opisnog obrasca 

Opisni obrazac projekta dio je obvezne dokumentacije, a sadrži podatke o prijavitelju, partnerima te sadržaju projekta koji se predlaže za financiranje.

Obrasci u kojima nedostaju podaci vezani uz sadržaj projekta neće biti primljeni u razmatranje.

Obrazac se može ispuniti na računalu ili ispisati rukom. 
Ukoliko opisni obrazac sadrži gore navedene nedostatke, prijava će se smatrati nevažećom. 
3.5.
Sadržaj obrasca Proračuna

Obrazac Proračuna dio je obvezne dokumentacije, a sadrži podatke o svim izravnim i neizravnim troškovima projekta, kao i o bespovratnim sredstvima koja se traže od davatelja.

Prijava u kojoj nedostaje obrazac Proračuna neće se razmatrati, kao ni prijava u kojoj obrazac Proračuna nije u potpunosti ispunjen.

Obrazac se može ispuniti na računalu ili ispisati rukom.
3.6.
Gdje podnijeti prijavu? 

Obvezne obrasce i propisanu dokumentaciju potrebno je poslati u papirnatom obliku (jedan izvornik). Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje i ovjerene službenim pečatom organizacije.

Izvornik prijave se šalje:

a) preporučeno poštom: 

	Općina Cerna - Jedinstveni upravni odjel

Šetalište dr. F. Tuđmana 2

 32272 Cerna

„Javni poziv za prijavu projekata udruga

za 2024. godinu 

– NE OTVARATI“


b) osobno (predaja u prostorijama Jedinstvenog upravnog odjela)

c) elektroničkim putem na adresu: opcina.cerna@vu.t-com.hr  

Ukoliko se prijava podnosi elektroničkim putem, na zahtjev Općine Cerna podnositelji su dužni na uvid dostaviti svu potrebnu izvornu dokumentaciju i obvezne priloge u izvorniku. 

3.7.
Rok za podnošenje prijave

Rok za prijavu na Poziv je 30 dana od dana objave Poziva na web stranici Općine Cerna i oglasnoj ploči Općine Cerna. Prijava je dostavljena u roku ako je na prijamnom štambilju razvidno da je zaprimljena u pošti od datuma početka do datuma isteka trajanja Poziva. U slučaju da je prijava dostavljena osobno u pisarnicu, prijavitelju će biti izdana potvrda o primitku s točnim vremenom prijama pošiljke.

Sve prijave poslane izvan roka neće biti primljene u razmatranje.

3.8.
Kome se obratiti ukoliko imate pitanja? 

Sva pitanja vezana uz ovaj Javni Poziv mogu se postaviti isključivo pismenim putem, slanjem upita na adresu Općina Cerna, Šetalište dr. F. Tuđmana 2, Cerna i to najkasnije 10 dana prije isteka Poziva.

Odgovori na pojedine upite poslat će se u najkraćem mogućem roku izravno na  adrese onih koji su pitanja postavili, a odgovori na najčešće postavljena pitanja objavit će se na web stranici Općine Cerna i to najkasnije 7 dana prije isteka Poziva.

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja prijaviteljima o prihvatljivosti prijavitelja, partnera, aktivnosti ili troškova navedenih u prijavi.
4.
PROCJENA PRIJAVA I DONOŠENJE ODLUKE O DODJELI SREDSTAVA
Sve pristigle i zaprimljene prijave proći će kroz sljedeću proceduru:

(A) PREGLED PRIJAVA U ODNOSU NA PROPISANE UVJETE POZIVA
Povjerenstvo za provjeru formalnih uvjeta natječaja vrši provjeru propisanih uvjeta Poziva (dalje: Povjerenstvo).
U postupku provjere ispunjavanja formalnih uvjeta poziva provjerava se:

· je li prijava dostavljena na pravi javni Poziv i u zadanome roku,

· je li zatraženi iznos sredstava unutar financijskih pragova postavljenih u javnom Pozivu,

· jesu li dostavljeni, potpisani i ovjereni svi obvezni obrasci,

· je li lokacija provedbe projekta prihvatljiva,

· jesu li predložene aktivnosti prihvatljive,

· jesu li prijavitelj i partner prihvatljivi sukladno uputama za prijavitelje javnog poziva, te
· jesu li ispunjeni drugi formalni uvjeti javnog poziva.

Nakon provjere svih pristiglih i zaprimljenih prijava prema propisanim uvjetima poziva, Povjerenstvo  donosi Prijedlog odluke (zapisnik sa sjednice) koje se prijave upućuju na procjenu kvalitete, a koje se odbijaju radi neispunjavanja propisanih uvjeta.
Jedinstveni upravni odjel Općine Cerna pisanim će putem obavijestiti sve prijavitelje koji nisu zadovoljili propisane uvjete o razlozima odbijanja njihove prijave.

Udruge koje su dobile obavijest da njihova prijava ne ispunjava propisane uvjete ovog Poziva, mogu u roku od osam dana izjaviti prigovor na Prijedlog odluke Povjerenstva Općinskom načelniku, koji o prigovoru raspravlja s povjerenstvom i odluka o prigovoru je konačna. 
(B) PROCJENA PRIJAVA KOJE SU ZADOVOLJILE PROPISANE UVJETE POZIVA

Stručno povjerenstvo za ocjenjivanje prijavljenih programa i/ili projekata ocjenjuje svaku pristiglu i zaprimljenu prijavu prema obrascima za procjenu koji se nalaze u nastavku.
REPUBLIKA HRVATSKA






Obrazac B 10
VUKOVARSKO-SRIJEMSKA ŽUPANIJA





OPĆINA CERNA
JAVNI POZIV ZA PRIJAVU PROJEKATA UDRUGA ZA 2024. GODINU
OBRAZAC ZA OCJENU KVALITETE/VRIJEDNOSTI PRIJAVLJENOG PROJEKTA
	


 Broj projekta


                             (prema redoslijedu prispjeća prijave)
POVJERENSTVO 
A) Član/ica

	


B) Naziv udruge

	


C) Naziv projekta

	


OCJENJIVANJE

Evaluacijski kriteriji podijeljeni su u skupine s pitanjima. Svakom pitanju dodjeljuje se bod između 1 i 5, sukladno sljedećim kategorijama ocjenjivanja: 1 = nedovoljno, 2 = dovoljno, 3 = dobro, 4 = vrlo dobro, 5 = odlično.

1. Relevantnost projekta/max 30 bodova
	·       Provedba projekta će dovesti do zadovoljenja ciljeva iz dokumenata odnosno poziva za prijedloge
	1-10 
	

	Projekt odražava analizu problema, daje kvalitetno i izvedivo rješenje i ostvariv je u odnosu na ciljeve i očekivane rezultate
	1-10 
	

	Jasno su definirani i strateški izabrani sudionici, njihove potrebe su jasno definirane i projektni prijedlog se bavi tim potrebama              
	1-5
	

	Prijedlog uključuje specifične elemente s dodanom vrijednošću kao što su: zaštita okoliša, promocija ravnopravnosti spolova i jednakih prilika, potreba osoba s  invaliditetom, prava manjina i slično
	1-5
	



2. Financijska i operativna sposobnost/max 10 bodova

	Podnositelji (i partneri – ako postoje) imaju dovoljno iskustva u upravljanju projektima, dovoljnu tehničku stručnost i upraviteljsku sposobnost
	1-5
	

	Podnositelji imaju stabilne izvore financiranja i ostvaruju financiranja iz drugih izvora (ostali proračuni, donacije, članarine) u približno jednakoj ili većoj mjeri u odnosu na  iznos zatražen od Općine Cerna
	1-5
	


3. Odnos troškova i očekivanih rezultata/max 10 bodova

	Troškovi u financijskom planu projekta realno su iskazani
	1-5
	

	Stavke proračuna povezane su s prijavljenim aktivnostima
	1-5
	


4. Utjecaj na razvoj lokalne zajednice, umrežavanje, partnerstvo i volonterstvo/max 20 bodova

	Projekt je usmjeren na zadovoljenje potreba, u većoj mjeri mještana Općine Cerna
	1-5
	

	Projekt će potaknuti promjene i moći će riješiti problem u lokalnoj zajednici
	1-5
	

	Šira zajednica/volonteri će biti uključeni u projekt
	1-5
	

	Projekt će biti realiziran u partnerstvu
	1-5
	

	
	
	


5. Vidljivost projekta/max 5

	Projektom je dovoljno kvalitetno prikazan medijski plan i promocija  aktivnosti
	1-5
	


6. Ostalo/max 15

	Projekt je većim dijelom usmjeren na rad s djecom i mladima
	1-3
	

	Projektom se promovira Općina Cerna u tuzemstvu i inozemstvu
	1-3
	

	Kontinuiran aktivan rad prijavitelja duži od 5 godina
	1-2
	

	Aktivan broj sudionika projekta/inicijative/                                     
        < 30 osoba – 1 bod
         > 31 < 50 osoba – 2 boda
         > 51 < 80 osoba – 3 boda
         > 81 < 100 osoba – 4 boda
            > 100 osoba – 5 bodova
	1-5
	

	Prijavitelj ima više od jedne sekcije unutar organizacije
	2
	


          









( max ukupno: 90 bodova)
	UKUPNO:
	


Opisna ocjena projekta (pozitivni aspekti, razlozi za financiranje projekta, kao i nedostaci, razlozi zbog kojih se projekt ne predlaže za financiranje  i ostalo):

	


Opisna ocjena projekta treba biti sukladna broju bodova iz brojčane ocjene. 

Svaki član Povjerenstva samostalno ocjenjuje pojedine prijave, upisujući svoja mišljenja o vrijednosti prijavljenih projekata ocjenom od 1 do 5 za svako postavljeno pitanje u obrascu za procjenu i to za svaki pojedinačni projekt. Povjerenstvo donosi bodovnu listu zbrajanjem pojedinačnih bodova svih članica/članova povjerenstva te izračunom aritmetičke sredine tih bodova koja se upisuje u skupni obrazac pojedine prijave i predstavlja ukupni broj bodova koji je projekt ostvario. Bodovna lista sastoji se od prijava raspoređenih prema broju ostvarenih bodova, od one s najvećim brojem bodova prema onoj s najmanjim.

Datum





                          Potpis član/ice Povjerenstva 
_______________                                                     ______________________________________
Temeljem provedene procjene prijava koje su zadovoljile propisane uvjete Poziva, Povjerenstvo prema broju bodova sastavlja listu odabranih projekata.
5. 
OBAVIJEST O DONESENOJ ODLUCI O DODJELI FINANCIJSKIH SREDSTAVA

Svi prijavitelji, čije su prijave ušle u postupak procjene, bit će obaviješteni o donesenoj odluci o dodjeli financijskih sredstava projektima i programima u okviru Poziva putem Jedinstvenog upravnog odjela. U slučaju da prijavitelj nije ostvario dovoljan broj bodova, obavijest mora sadržavati razloge za dodjelu manje ocjene od strane Povjerenstva za procjenu.

Udruga koja je sudjelovala u prijavi na Javni Poziv može podnijeti pisani prigovor zbog povrede utvrđenog postupka odobravanja financijske potpore Općinskom načelniku Općine Cerna koji će odlučiti o istome.

Prigovor se može podnijeti u pisanom obliku u roku od 8 dana od dana dostave obavijesti o  rezultatima prijave na Javni Poziv.

Davatelj financijskih sredstava ima mogućnost ažuriranja ovog indikativnog kalendara. Obavijest o tome, kao i ažurirana tablica, objavit će se na web stranici: www.cerna.hr .
POPIS DOKUMENTACIJA  ZA PROVEDBU JAVNOG POZIVA

	
	Obrasci
	

	1.
	Opisni obrazac za programe i projekte
	B1

	2.
	Obrazac proračuna za programe i projekte
	B2

	3.
	Obrazac izjave o nepostojanju dvostrukog financiranja
	B3

	4.
	Obrazac izjave o partnerstvu 
	B4 

	5.
	Obrazac za ocjenu kvalitete programa ili projekta 
	B10

	6.
	Obrazac ugovora 
	B11

	7.
	Obrazac opisnog izvještaja
	C2

	8.
	Obrazac financijskog izvještaja
	C3


OSTALA DOKUMENTACIJA  

1. Odluka o kriterijima, mjerilima i načinu financiranja javnih potreba sredstvima iz Proračuna Općine Cerna („Službeni vjesnik“ Vukovarsko-srijemske županije, broj: 2/22).
REPUBLIKA HRVATSKA

VUKOVARSKO-SRIJEMSKA ŽUPANIJA

OPĆINA CERNA

OPĆINSKI NAČELNIK

Cerna, 6. prosinca 2024. 

  OPĆINSKI NAČELNIK










Josip Štorek
Upute za prijavitelje

